Dai-gensui

Pemerintah Panglima Tertinggi Tentera Darat dan Tentera Laut Imperial Jepun () ialah pangkat tertinggi bagi Tentera Darat Imperial Jepun dan Tentera Laut Imperial Jepun dari tahun 1870an hingga 1945, apabila Empayar Jepun dibubarkan. Pangkat dai-gensui merupakan pangkat tertinggi dalam Angkatan Tentera Imperial Jepun dan secara eksklusif disandang oleh Maharaja Jepun dalam kapasiti baginda sebagai Pemerintah Panglima Tertinggi. Pangkat ini secara rasmi dimansuhkan pada tahun 1945 susulan pembubaran angkatan tentera Imperial Jepun.

 Sejarah 
Istilah ini berasal dari gelaran tentera China da yuan shuai(大元帥), sejenis gelaran yang lebih tinggi dari yuan shuai(元帥, disebut gensui dalam bahasa Jepun).

Dekri No. 252 oleh Dajokan, bertarikh 7 September 1872 mula-mula menyebut secara rasmi pangkat dai-gensui; namun, tiada pelantikkan dibuat sebelum pangkat itu dimansuhkan bersama pangkat gensui pada 8 Mei 1873. Dengan "Draf Ordinans No. 142" Perlembagaan Empayar Jepun (Bab 1 Lampiran 1) bertarikh 30 September 1889, Maharaja secara rasminya diberi pangkat dai-gensui dan ditabalkan Pemerintah Tertinggi Tentera Darat dan Tentera Laut.

Tanda-tanda huruf kanji juga merujuk pada dewa Buddha, Daigensui Myō'ō (大元帥明王), seorang Raja Bijaksana yang disembah oleh Istana Imperial semenjak Maharaja Ninmyō dan oleh mazhab Shingon, kerana kuasa legenda ajaibnya menghapuskan musuh-musuh asing dan pemberontakan, seperti seorang pemimpin tentera.

 Insignia pangkat 
Insignia "dai-gensui" adalah sama dengan lencana jeneral penuh tetapi ditambah dengan lambang kekwa emas imperial.

Pangkat junior(Pangkat Imperial Jepun)Pangkat senior Tiada

 Senarai dai-gensui 

Senarai pemegang pangkat ini ialah:
 Pemegang Seumur hidup Masa pangkat Nota Maharaja Meiji  3 November 1852 — 30 Julai 1912 1872-1873; 1889-1912  Maharaja Taishō  31 Ogos 1879 — 25 Disember 1926 1912-1926  Maharaja Shōwa  29 April 1901 — 7 Januari 1989 1926-1945  Memegang pangkat ini sehingga 15 Ogos 1945 apabila Jepun menyerah kalah kepada pihak Bersekutu, pangkat dengan rasminya dimansuhkan pada tahun 1947. 

 Lihat juga 
 Sebutan lain tanda huruf 大元帥
 Da yuan shuai dalam bahasa China
 Taewonsu, dalam bahasa Korea
 Pangkat gensui (元帥)
 Yuan shuai, gelaran asal China
 Wonsu, gelaran asal Korea

 Rujukan 
 This article incorporates information from the corresponding article in the Japanese Wikipedia.
 Donald Keene, Emperor of Japan, Meiji and his World 1852-1912

Kategori:Tentera Jepun
Kategori:Ketenteraan
Kategori:Pangkat tentera
Kategori:Pegawai 6 bintang